Kerneboller - nem opskrift på lækre saftige grovboller med kerner
Valdemarsro https://www.valdemarsro.dk/wp-content/themes/valdemarsro16/assets/img/header-logo.png Ann-Christine Hellerup Brandt https://www.valdemarsro.dk/kerneboller/
Kerneboller er noget så lækre og er ofte at finde på vores morgenbord eller i børnenes madpakke.
Jeg varierer gerne opskriften på disse grovboller alt efter hvad jeg har af kerner, frø og nødder i køkkenskuffen – og hvis jeg har hele kerner, så knuser jeg dem lige i min minihakker, inden jeg i blødsætter dem.
Knækkede rugkerner, knækkede hvede og ølandshvedekerner, spelt, havregryn, nødder, frø, kerner og andet godt, bruger jeg ofte i bagværk – og det bliver ekstra lækkert i brødet af at trække i kogende vand, inden dejen til brødet røres sammen.
Opskriften til kerneboller er udgivet som en del af mit samarbejde med Quooker, for selv i sådan en lille hverdagsting som at sætte kerner i blød, er det virkelig et hit for mig, at det er så nemt med Quookeren, hvor man kan tappe kogende vand direkte fra vandhanen.
Det er ofte de små ting der gør forskellen og summen af alle de små ting, gør at vi er blevet vildt glade for vores Quooker på de knap tre måneder vi har haft den i vores køkken.
Læs med under opskriften på kerneboller, hvor jeg har samlet en lille liste med bare 12 af de ting, hvor jeg oplever at Quookeren gør en forskel i vores hverdag.
 12 stk.  3 timer 30 min.
100 g. knækkede hvedekerner eller ølandshvedekerner)
evt 1/2 dl surdej (kan undlades)
2 dl. kærnemælk (eller andet surmælksprodukt)
100 g. fuldkornsmel (fx hvede eller ølandshvede)
350-450 g. hvedemel
1/2 dl solsikkekerner til drys
 3 timer 30 min.
Kom hvedekerner og solsikke i en skål. Hæld kogende vand i, så det dækker og lad det trække i mindst en time (eller sæt det på køl og lad det trække flere timer).
Rør gær og evt surdej ud i blandingen og tilsæt kærnemælk, æg, salt, fuldkornsmel og halvdelen af hvedemelet.
Rør dejen godt igennem og tilsæt derefter mere hvedemel lidt efter lidt til dejen er smidig og ikke klistrer.
Lad dejen hæve på køkkenbordet i 1 ½ time (eller lad den koldhæve i køleskabet natten over)
Form 12 boller, vend dem i lidt solsikkekerner og sæt bollerne på en bageplade med bagepapir.
Lad dem hæve i 45 minutter, pensl med sammenpisket æg og bag i en forvarmet ovn ved 175 grader varmluft (eller 200 grader alm ovn) i ca. 14-18 minutter.
Lad kernebollerne køle lidt af på en rist.
Disse kernebollerne kan sagtens laves med trekornsblanding eller 5 kornsblanding – lige som de er super lækre med forskellige typer kornflager.
Man kan fint undlade æg i opskriften, men så bliver bollerne lidt anderledes i konsistensen.
Æg i brød og boller gør bagværket ekstra luftigt og saftigt, så kerneboller kommer til at føles lette og bløde, på trods af de lidt tunge kerner. Hvis man undlader ægget, får man også nogle lækre boller, men de vil blive en smule fladere – men bestemt stadig lækre.
Prøv også: 3 varianter af hjemmelavede kopnudler
Her er blot 12 af de ting, som jeg sætter stor pris på i hverdagen ved vores Quooker:
Nemt og hurtigt at skolde køkkenknive og skærebrætter, undervejs i madlavningen.
Dampe eller blanchere grøntsager uden brug af komfur.
Spare tid når der skal koges vand til pasta, ris og kartofler.
Nemt og hurtigt at lave grød om morgenen (vi bruger altid halvt vand/halvt mælk.
Vi drikker alle fire meget, meget mere te nu + vi har intet spild ift. at der ofte blev kogt for meget vand i elkedlen tidligere.
Smutte mandler er nemt og hurtigt nu.
Jeg sparer pladsen til elkedel på køkkenbordet.
Der er altid kogende vand klar til at koge æg og lign.
Rengøring af køkkenvasken er virkelig hurtigt gjort nu.
I blødsætning af kerner, nødder, frø mv.
Rengøring af gryder og pander – fx efter at lave karameliserede nødder og lign – sukkeret smelter væk under hanen.
Bonus, hvis man har helt små børn, så er Quookeren virkelig et hit i forhold til at skolde sutter og flasker.
Prøv også: One Pot Pasta med Kødboller
Sikkerhed og små børn
Der er et par stykker af jer, der har spurgt til sikkerheden ift det kogende vand.
Det kogende vand, der kommer ud af hanen er iltet og dermed blandet med en masse luft. Det gør naturligvis ondt, at stikke hånden ind under – men at risikoen for skoldningsskade mindskes, så ikke får en forbrænding af det kogende vand på samme måde, som hvis man fx. taber alm kogende vand over sig.
Derudover så fungerer vandhanen helt almindeligt med koldt og varmt vand og man skal bruge en specielt teknik – som er nem for voksne, men ikke intuitiv for børn.
Alle Opskrifter Boller Brød og Boller - samlet Brunch Eftermiddagssnack Julebrunch Madpakke hits Morgenmad
22. november 2017 kl. 14:52
De ser gode ud de boller. Er fan af dine brødopskrifter.
Jeg er efterhånden helt overbevist om at vi skal regne en qoouker med i vores køkkenbudget. Overvejede i den med flex hanen?
23. november 2017 kl. 10:48
Tusind tak for din søde hilsen, Tina – det er jeg glad for at høre ♡
Jeg overvejede lidt flexhanen, den er også virkelig fin – men denne synes jeg var bedste til vores køkken :)
Pernille Tambour Wulff Nielsen skrev:
22. november 2017 kl. 16:04
Er det mon muligt at lave dem koldhævet også? Og hvor vigtigt er surdej? 😊
Ja, den kan du sagtens koldhæve
– og surdejen kan som nævnt blot undlades :)
23. november 2017 kl. 14:29
Kan det passe at der kun skal det vand som nerver har suget plus 2 dl surmælks produkt?
Jeg står ligenu og er gået igang så jeg håber på hurtigt svar😅🤞🏻
Ja, kærnemælk og æg
22. april 2018 kl. 11:17
Jeg skal lave et hold boller til både lørdag og søndag og vil derfor lave dejen fredag aften. Kan den resterende dej som jeg ikke bager lørdag formiddag blive stående til søndag (dvs. to nætter), hvor jeg vil bage de sidste boller – jeg vil gerne have dem helt friskbagte.
Ja, det kan du sagtens. Jeg vil dog anbefale lidt at røre den med blot en smule ekstra vand og mel, så den lige bliver frisket op, og så kan den fint stå til dagen efter
Helene Rosa skrev:
9. juli 2018 kl. 12:42
Kan man udelade ægget og erstatte med noget væske?
10. juli 2018 kl. 15:06
Ja, sagtens – resultatet bliver blot anderledes, men også godt.
30. september 2018 kl. 09:10
Kan bollerne laves på forhånd og dermed også fryses? I så fald, hvad er den bedste måde at optø og lune bollerne på?
Ja, alle boller kan altid fryses. Bedst er det at lade dem tø langsomt, gerne på køl. Forstøve dem med vand eller give dem et hurtigt skyl under vandhanen og derefter lune dem i ovnen. Så bliver de som nybagte.
14. oktober 2018 kl. 18:01
kan man kalde dem sunde kerneboller?
15. oktober 2018 kl. 14:46
Tja, det er jo lidt et definitionsspørgsmål – men jeg synes i hvertfald ikke de er usunde, og der er god sund næring i både kerner og frø, men alt med måde :)
Cecilie Falck skrev:
1. december 2018 kl. 13:50
Hej AC kan man undlade hvedekerner? Eller bruge noget andet som erstatning? Mvh Cecilie
3. december 2018 kl. 09:52
Du kan sagtens undlade eller bruge frø, kerner eller nødder i stedet
Anne katrine Bach skrev:
11. december 2018 kl. 13:56
Jeg er i fuld gang med denne skønne opskrift men kan ikke helt gennemskue hvor i processen de 100 g fuldkornsmel kommer i spil?
12. december 2018 kl. 18:18
Så er den opdateret – god fornøjelse :)
Kristine Hedegaard skrev:
5. januar 2019 kl. 19:30
Vil godt lige starte med at rose dig for dine gode opskrifter. Jeg synes at alle dem jeg har brugt er der kommet et godt resultat ud af
Ville lige spørge til dine kerne boller, kan det passe at der kun skal 2 dl surmælks produkt i og intet andet væske?
Hvor er det dejligt at høre, det er jeg glad for!
Ja, det er helt rigtigt. Når kernerne i blødsættes, så suger de en masse væde, som gør det unødvendigt med yderligere væske.
6. januar 2019 kl. 09:17
Skønne, skønne boller. Og Valdemarsro i det hele taget. Jeg er ikke længere i tvivl om, hvor jeg skal søge efter opskrifter. Det ender altid med en Valdemarsro. God søndag!
Hvor er det altså dejligt at høre! Tusind tak for din søde søde hilsen ♡
Sarah Bjørn skrev:
21. januar 2019 kl. 21:54
Tak for en skøn side! Det er altid nr. 1 sted at finde inspiration
Et lille spørgsmål: hvis man vælger at koldhæve dem, skal de så stadig efterhæve i 45 min?
Jeg lader dem også efterhæve efter koldhævning, så synes jeg de bliver bedst :)
30. januar 2019 kl. 02:44
Kære Ann-Christine 🥰
Jeg bagte Kernebollerne igår. Super lækre😋 Resten kom i fryseren, så det er skønt at vide.😋 Endnu en gang 1000 tak for din hyggelige blog og alle opskrifterne, jeg har efterhånden prøvet rigtigt mange af dem. Det er så hyggeligt, hver lørdag at modtage din madplan😋
Kærlige vinter hilsener
fra Lykke 🥰
Sikke en sød og dejlig hilsen at få, det varmer rigtig meget.